**Επίσκεψη στο ΚΠΕ Μακρινίτσας**

Τα Ιδιωτικά Εκπαιδευτήρια **«Προμηθέας»** πραγματοποίησαν διδακτική επίσκεψη στο **Κέντρο Περιβαλλοντικής Εκπαίδευσης Μακρινίτσας**. Οι μαθητές ευαισθητοποιήθηκαν σε περιβαλλοντικά θέματα έπειτα από τις ενημερωτικές εισηγήσεις των υπευθύνων του ΚΠΕ Μακρινίτσας και ενίσχυσαν την περιβαλλοντική τους συνείδηση. Οι παρουσιάσεις που πραγματοποιήθηκαν στο φιλόξενο χώρο του Αρχοντικού Βατσαρέα- Μαυράκη, έδωσαν την ευκαιρία στους μαθητές να πληροφορηθούν για την ύπαρξη και στη συνέχεια για τη χρησιμότητα ορισμένων βοτάνων. Αποκόμισαν ακόμα γνώσεις σχετικές με την αρχιτεκτονική και τη λειτουργικότητα των παραδοσιακών κτισμάτων της Μακρινίτσας- Πηλίου, έπειτα από τις περιγραφές και τις εικόνες που επεξεργάστηκαν εκεί.